ОТЧЕТЕТ

ЗА ДЕЙНОСТТА НА НЧ „ ОТЕЦ ПАИСИЙ-1934“ ЗА 2019 г.

През изминалия отчетен период дейността на читалището беше изпълнена с много събития , подчинени на юбилейната годишнина - 85 години от създаване на читалището.

Работата на самодейните състави и школи беше подчинена на юбилея , който се проведе на 14 септември 2019 г. на външната сцена на читалището.

И тази година бяха спазени традициите и ритуалите , характерни за нашия край.

На 21 .01. 2019 г. Бабин ден , на реката пред читалището се проведе ритуалът - поливане на бабата,

с участието на клуб „Здраве и дълголетие“, а младата майка Полина Кръстанова поля вода на д-р Шанова –символично ,както тече водата и измива всичко лошо , така всички болести да отнесе водата и дечицата да бъдат здрави.След ритуала млади и стари извиха народни хора , и завършиха празника с народно веселие.

На 13. 02.2019 г. беше организирано посещение на театралното представление „Емигрантски рай“ в театър София.

На 14.02.2019 г. организирахме празник , посветен на виното. „Зарязахме“ лозата пред читалището , поляхме я с вино , за плодородие и берекет. На организирания кулинарен конкурс специално жури награди най-добрите .

28.02.2019 г. „Вечер на талантите“ . Станалият вече традиционен празник , посветен на Деня на самодееца събра отново деца и възрастни , които представиха своя талант.Микрофонът беше предоставен на всички , които пожелаха да представят своя талант пред публика.

На 10 .03.2019 г. „Поклади“. Отново беше спазена традицията в парка до църквата да грейне огънят на специално направеният „купен „ Огънят събра много хора. Музикантите от народния оркестър към читалището и женската фолклорна група представиха новите си песни. Народните хора около огъня продължиха до късно вечерта .

На 16.03.2019 г. „Тодоров ден“ от 11.00ч. пред църквата самодейните състави : клуб „Здраве и дълголетие“ , детският танцов състав , клуб „ Шопски наниз“ , женската фолклорна група „Симеоновски напеви“ и детската фолклорна група , представиха празнична фолклорна програма , която завърши с общо хоро. В местността „Еминица“ се проведоха конни надбягвания.

На 20.04.2019 г. „Лазаров ден“ се поведе обичая

„Лазаруване“. Четири групи лазарки - общо 32 деца огласиха квартала с хубавите лазарски песни , които един месец по-рано разучаваха в читалището.

На 21.04.2019 г. „Цветница“ - на външната сцена на читалището беше организиран пролетният празник „Цветница“. В програмата участваха деца и възрастни от самодейните читалищни състави , училището , детската градина „Жива вода“ и частната детска градина

„Елхица“.Водеща на програмата беше народната певи- ца Анна-Мария .

На 24.04.2019 г. децата от лазарските състави участваха в инициативата на Българската асоциация „Труд , здраве и безопасност“ – „Да посадим дръвче“ в парка до музея „Земята и хората“.Пред гостите те представиха обичая „Лазаруване“.

На 18.05.2019 г. беше организиран открит урок по народни танци и фолклорно пеене. На урока присъстваха родителите на децата и други гости. Празникът завърши с почерпка на всички деца.

На 19.05 . 2019 г. Женската фолклорна група участва във фолклорния фестивал „Нишавски хоровод“

На 02.06.2019 г. пред паметника на загиналите във войните положихме цветя и с едноминутно мълчание почетохме паметта героите.

На 02.06.19 г. женската фолклорна група взе участие във фолклорния празник в с. Бистрица.

На 05.06.19г. женската фолклорна група участва в празника на р-н „Витоша“ на външната сцена на читалището в кв.Бояна.

На 14 .06.19 г. беше проведена среща – разговор с авторката на книгата „Шепот от стари дантели“ – Магдалена Гигова

На 21.06.19 г. в репетиционната зала на читалището се проведе среща-разговор с ветерани самодейци , деца и младежи на тема : „Самодейността – фактор за усъвършенстване на таланта в изкуството“

На 24 юни –Еньовден се проведе IV фолклорен фестивал „Билките – дар от природата“ с участието на много фолклорни състави от гр.София и страната.

На 28 .06.19 г. се проведе традиционното закриване на сезона с участието на фолклорните състави и народният оркестър „Симеоновски вихър“.

Бяха раздадени и годишните награди.

На 28 .6.19 г. Детската фолклорна група взе участие във детския фолклорен фестивал в с . Дрен - „Слънце иде“ и беше удостоена с III место.

На 29 и 30 06.19г. участие на женската фолклорна група във фолклорния фестивал „Столетово пее“. С интерес беше посетена и къщата музей на Васил Левски в гр.Карлово.

На 8 .07.19 г. самодейните състави посетиха характерни местности със стари имена в района на Народен парк „Витоша“

На 27 .07.19 г. Част от женската фолклорна група взе участие във фолклорния събор в с. Триград , област Смолян.

На 12 .08.19 г. група деца от фолклорните състави посетиха Националният исторически музей и се запознаха с многообразието на експонати и материали свързани с историята на България.

На 14 .09.2019 г. на външната сцена на читалището се проведе юбилеен празник посветен на 85 годишнината от основаването на читалището с участието на самодейните състави и групи към читалището.

На 1 .Х.2019 г. се проведе откриване на новата творческа година.

На 14 .IX.2019 г. се проведе традиционното

„Буркан-парти“ , с награди за най оригиналните експонати в изложбата.

1.12.2019 г. – участие на женската фолклорна група в юбилейния концерт на танцова група „Бистрица“.

14.12.20919 г. – Участие на „Симеоновски напеви“ в кв.Бояна – Първи фермерски базар.

19.12.2019 г. – Празничен коледен концерт с участието на самодейните състави , езиковата школа , музикалната школа , ученическата занималня , школата по таекуон-до и индивидуални изпълнители.

24.12.2019 г. – Народният обичай – „Коледуване“ . Пет коледарски групи , предварително подготвени обхождаха домовете и с „Ой Коледо , мой Коледо….“ пееха и благославяха стопаните .